b'\n_START_ARTICLE_\nBakong\n_START_PARAGRAPH_\nBakong (khmeriksi \xe1\x9e\x94\xe1\x9f\x92\xe1\x9e\x9a\xe1\x9e\xb6\xe1\x9e\x9f\xe1\x9e\xb6\xe1\x9e\x91\xe1\x9e\x94\xe1\x9e\xb6\xe1\x9e\x82\xe1\x9e\x84) on temppeli Kambod\xc5\xbeassa l\xc3\xa4hell\xc3\xa4 nykyist\xc3\xa4 Roluosia. Kuningas Indravarman I (hallitsi 877-889) rakennutti sen 881 khmerien valtakunnan silloiseen p\xc3\xa4\xc3\xa4kaupunkiin Hariharalayaan. Bakong on hindulainen Shivalle pyhitetty temppeli._NEWLINE_Bakong oli Hariharalayan p\xc3\xa4\xc3\xa4temppeli. Muodoltaan se oli keinotekoiselle kukkulalle rakennettu temppelivuori, joka kuvasti hindulaisen kosmologian Meru-vuorta. Meru-vuoren tapaan Bakongissa oli viisi porrastettua tasoa tai \xe2\x80\x9dmaailmaa\xe2\x80\x9d: nagat, garudat, rakshasat, yakshat ja huipulla maharad\xc5\xbeat. Khmerien temppeleist\xc3\xa4 Bakong kuvastaa kaikkein tarkimmin Meru-vuorta.'